Naslovnica Islamske deklaracije
***Islamska deklaracija, jedan program islamizacije muslimana i muslimanskih naroda***, je knjiga koju je objavio Alija Izetbegović 1970. godine u Sarajevu. Knjiga predstavlja viđenje Alije Izetbegoviće islama i modernizacije.

Izetbegović u knjizi piše o položaju islama u svijetu, o nacionalizmu kao sili koja podvaja narode i o komunizmu kao neadekvatnom društvenom poretku  (vidi državni ateizam). Ova knjiga je korišćena na političkom procesu protiv Izetbegovića i drugih muslimanskih intelektualaca, koji je 1983. godine optužen za "napad na socijalizam", "neprijateljsku i kontra-revolucionarnu djelatnost s pozicija muslimanskog nacionalizma" i planiranje stvaranja islamske države u Bosni i Hercegovini, te osuđen na 13 godina zatvora. Mada se u knjizi ne spominje ni Bosna i Hercegovina, niti Jugoslavija, *Deklaracija* je bila jedan od značajnih dokaza na sudu. Kazna je kasnije redukovana, a Izetbegović je 1988. godine pušten na slobodu. Knjiga je ponovno objavljena 1990. godine.

Neki bosanski Srbi veruju da je Islamska deklaracija politički program koji želi da stvori islamsku zemlju Bosnu i Hercegovinu, i da je jedan od uzroka rata i terorizma. Istoričari Noel Malcolm i Ivo Banac ocenjuju da knjiga ne sadrži plan o transformaciji Bosne u islamsku državu, niti politički program Izetbegovićeve Stranke demokratske akcije.

Sadržaj
-------

> Mi jasno tvrdimo da se islamski svijet ne može obnoviti bez i protiv islama. Islam i njegove zasade o mjestu Čovjeka u svijetu, svrsi ljudskog života i odnosima između čovjeka i Boga i čovjeka i čovjeka, ostaju trajna i nezamjenjiva etička, filozofska, idejna i politička osnova svake istinske akcije u pravcu obnove i poboljšanja stanja muslimanskih naroda.
> 
> 

Osnovna poruka knjige je da se muslimanski narodi ne mogu modernizovati protivno islamu, već islamske vrednosti moraju ostati osnova preporoda muslimanskih naroda. Islamska deklaracija pokušava da miri zapadni tip napredka i islamsku tradiciju. Glavna ideja je da Kuran dozvoljava modernizaciju, ali postoje ograničenja. Za Izetbegovića je primer Turske i Kemala Ataturka negativan jer se gube islamski koreni, a Japan pozitivan jer je kultura kompatibilna sa modernizacijom i ekonomskim rastom.

Izetbegovic polazi od dva osnovna elementa: islamskog društva i islamske vlasti. On kaže da se islamska vlast ne može uspostaviti ako već ne postoji islamsko društvo, a islamsko društvo postoji samo tamo gde apsolutnu većinu naroda čine muslimanski vjernici. "*Bez ove većine, islamski poredak se svodi samo na vlast i može se pretvoriti u nasilje*." Protivnici su često citirali sledeću rečenicu, istrgnutu iz konteksta: "*Nema mira ni koegzistencije između islamske vjere i neislamskih institucija*." Noel Malcolm smatra da se ovo odnosilo na zemlje u kojima postoji muslimansko društvo. Malcolm smatra da u cijeloj raspravi ima samo jedno mjesto koje se može odnositi na politički status bosanskih muslimana: "*Muslimanske manjine u sastavu neislamskih zajednica, pod uvjetom garancije vjerskih sloboda i normalnog života i razvoja, lojalne su i dužne izvršavati sve obaveze prema toj zajednici, izuzev onih koje štete Islamu i Muslimanima*."

Izvori
------

1. 1 2 3 4  Povijest Bosne - Noel Malcolm[*mrtav link*]
2. ↑  „Archive copy". Arhivirano iz originala na datum 2009-01-06. Pristupljeno 2012-04-10.
3. ↑  
	* Nikolovski, Kiro. «Come nasce la "dorsale verde"», *Limes - Il triangolo dei Balcani*, March 1998, pgs. 15-27
4. ↑  
	* Nava, Massimo. "Il nostro Afghanistan", *Limes Quaderni Speciali* April 2001, pgs. 177-85
5. ↑  
	* Nicolò Carnimeo e Adnan Buturovic, "L'Occidente ‘scopre’ le cellule terroriste in Bosnia", *Limes Quaderni Speciali* April 2001, pgs. 141-9
6. ↑  
	* Sarzanini, Fiorenza. "Soldi e moschee, Osama avanza nei Balcani", *Corriere della Sera*, 8 November 2001; commented by Andrea Ferrario in Notizie Est, n. 500
7. ↑  
	* Iucci, Laura. «La Bosnia resta un serbatoio di terroristi», *Limes - Il nostro Oriente* June 2003, pgs. 203-8
8. ↑  
	* Mazzola, Maria Grazia. Report on Al Qaeda cells in Bosnia-Herzegovina, *Ballarò*, 13 June 2004; comments by Edin Avdic, "Chi mette la Bosnia in collegamento con il terrorismo?", *Slobodna Bosna*, Sarajevo, 15 June 2004 (it. tr. in *Notizie Est* Balcani n. 743); and by Andrea Rossini, "La Bosnia di Ballarò", *Osservatorio Balcani*, 15 June 2004
9. ↑  Islamska deklaracija, jedan program islamizacije Muslimana i muslimanskih naroda
10. ↑  Ivo Banac, Bosnian Muslims: From Religious Community to Socialist Nationhood and Post communist Statehood, 1918-1992, pp. 147-148

Veze
----

* Alija Izetbegović
* Stranka demokratske akcije

Vanjske veze
------------

* Islamska deklaracija, jedan program islamizacije Muslimana i muslimanskih naroda Arhivirano 2018-09-20 na Wayback Machine-u
* Islamska deklaracija Alije Izetbegovića - Antisrpska ideologija mržnje i rata Arhivirano 2012-03-29 na Wayback Machine-u